Document ID: /roh_data/filtered/fineweb-2-filterrobots_roh.jsonl.gz/32300

Da la vigilgia da Nadal fin il di da Son Steffan ha la Rega sgulà oravant tut persunas en cas urgents da malsognas u per dischlocar pazients d'ospital ad ospital. Mo mintga tschintgavel sgol saja succedì pervi d'accidents sin pista.
Mat da 15 onns mora
Malgrà il svelt transport en l’ospital chantunal a Cuira entras la Rega è in mat da 15 onns ch’era sa disgrazià en il territori da skis Rothorn a Lai mort pervia da sias blessuras. L'accident è capità il di da Son Steffan, ils 26 da december.
Persuna spendrada
Malgrà la pauca naiv a ina pitschna ruttiva tschiffà in alpinist en la regiun dal pass dal Güglia. Cura che trais alpinists eran vi da raiver ha la ruttiva tschiffà in da quels e tratg el var 30 meters giuadora. In helicopter da la Rega a salvà l'um e sgular quel lev-blessà en l'ospital. Lura èn era ils dus ulteriurs alpinists vegnids evacuads.